stanford-oval/wikipedia huggingface dataset:
בדפורד

| --- | --- |

פוטומונטז' של בדפורד
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  מזרח אנגליה
 מחוז:  בדפורדשייר
 שטח:  20.2 קמ"ר
 אוכלוסייה:  ‏
  ‑ בעיר:  106,940 (2011)
 קואורדינטות:  52°08′06″N 0°28′12″W﻿ / ﻿52.135°N 0.470°W﻿ / 52.135; -0.470
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים בדפורד(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים בדפורד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בדפורד(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי בדפורד  he tabBackground:;tabBorder:#aaa;defaultTab:0;
בדפורד היא עיירת שוק במחוז בדפורדשייר באנגליה, הממלכה המאוחדת. נכון ל-2011, התגוררו בעיירה (כולל בבידנהאם (אנ') ובקמפסטון (אנ'))‏ 106,940 אנשים, מה שהפך אותה ליישוב השני הגדול ביותר בבדפורדשייר אחרי לוטון. ברובע של בדפורד האוכלוסייה הייתה 157,479. בדפורד היא גם עיירת המחוז ההיסטורית של בדפורדשייר.
בדפורד נוסדה במעברה על נהר אוז הגדול והיא נחשבת למה שהיה מקום קבורתו של אופה מלך מרסיה, שזכור בכך שבנה את סוללת אופה על הגבול הוולשי. טירת בדפורד נבנתה על ידי הנרי הראשון, למרות שהיא נהרסה ב-1224. בדפורד קיבלה את הצ'רטר המלכותי ב-1166 מהנרי השני ויוצגה בפרלמנט מאז 1265. היא ידועה באוכלוסייה גדולה של אנשים ממוצא איטלקי.
היסטוריה

האמונה הרווחת היא ששם העיירה הגיע מהשם של צ'יף סקסוני בשם בדה, וממעברה (Ford) שחוצה את נהר האוז הגדול. בדפורד היוותה עיירת שוק עבור האזורים החקלאיים סביבה מתחילת ימי הביניים. המלך האנגלו-סקסוני אופה מלך מרסיה נקבר בעיירה ב-796. ב-886, היא הפכה לעיירת גבול שהפרידה בין ממלכת וסקס והדיינלו. זה היה מקום מושבה של הברונות של בדפורד. ב-919, אדוארד הזקן בנה את המצודה הראשונה הידועה של העיירה בצד הדרומי של נהר האוז הגדול ושם הוא פעל. המצודה נהרסה על ידי הדנים. ויליאם השני העניק את הברונות של בדפורד לפיין דה בושאן, שבנה מצודה חזקה חדשה.
מאז המאה ה-16, בדפורד וחלק גדול מבדפורדשייר הפכו לאחד מהמרכזים הגדולים ביותר לתעשיית תחרת סלילים באנגליה, ותחרת סלילים המשיכה להיות תעשייה חשובה בבדפורד עד לתחילת המאה ה-20. ב-1660, ג'ון בניאן נכלא בכלא בדפורד ל-12 שנה. שם הוא כתב את הספר מסעות ההלך. חשיבותו של הצמר פחתה כאשר בישול בירה הפך לתעשייה גדולה בעיירה. במאה ה-19, בדפורד הפכה למרכז חשוב להנדסה. החלק הצפוני של העיירה נפגע קשות בשרפה הגדולה של בדפורד ב-1802. 21 שנה לאחר מכן, השיטפון הגדול של בדפורד הציף את רוב העיירה כאשר נהר אוז עלה על גדותיו.
ממשל

בדפורד היא היישוב הגדול ביותר ברובע של בדפורד. את מועצת הרובע מוביל ראש העיירה שנבחר בבחירה ישירה ומחזיק בתואר "ראש עיריית בדפורד". ראש העיירה הנוכחי של בדפורד הוא דייב הודג'סון מהמפלגה הליברל-דמוקרטית.
האזור המיושב של בדפורד מחולק לעשרה רבעים.
בדפורד היא חלק ממחוז הבחירות בדפורד אשר מיוצג בבית הנבחרים הבריטי של הפרלמנט של הממלכה המאוחדת. חבר הפרלמנט הנוכחי של בדפורד הוא מוחמד יאסין, חבר מפלגת הלייבור.
גאוגרפיה

בדפורד נמצאת במרחק של 74 ק"מ צפון-צפון-מערבית ללונדון, 105 ק"מ דרום-מזרחית לברמינגהאם, 40 ק"מ ממערב לקיימברידג' ו-31 ק"מ מזרח-דרום-מזרחית לנורת'האמפטון.
דמוגרפיה

בבדפורד אחד מהריכוזים הגדולים ביותר של מהגרים איטלקים בממלכה המאוחדת. לפי מפקד האוכלוסין מ-2001, כמעט 30 אחוז מאוכלוסיית בדפורד היא איטלקית לפחות באופן חלקי. זו בעיקר תוצאה של גיוס עובדים ממצוג'ורנו בתחילת שנות ה-50 על ידי חברת הלבנים של לונדון.
במפקד האוכלוסין מ-2011, התושבים היו 74.4 אחוז לבנים, 4 אחוז מעורבים, 15 אחוז אסייתיים/ בריטים אסייתיים, 5 אחוז שחורים/אפריקאים/קריבייאנים/שחורים בריטים ואחוז אחד "קבוצה אתנית אחרת". מבחינת זהות לאומית, רק קצת מעל ל-50 אחוז מזדהים כאנגלים בלבד, 24 אחוז מזדהים כבריטים בלבד ו-15 אחוז מזדהים כלא בריטים. מבחינה דתית, 56 אחוז הם נוצרים, כמעט שמונה אחוז הם מוסלמים, כמעט 3 אחוז הם סיקים ו-2 אחוז הם הינדים. לכמעט 30 אחוז לא הייתה דת או שהם סירבו להשיב.
נקודות ציון

פארק בדפורד הוא הפארק העירוני הגדול ביותר בעיירה. הכנסייה הראשית של בדפורד היא כנסיית סנט פול. עוד כנסייה מקומית בולטת היא כנסיית סנט פיטר. בניין העירייה הישן מתוארך לשנת 1550 והבניין נבנה תחילה כדי לשמש כבית ספר.
נהר אוז הגדול עובר דרך מרכז העיירה ומצדדיו יש גנים הידועים כסוללה. בגנים האלה, ממול לרחוב רות'סיי, עומדת אנדרטת מלחמה לאנשים מהעיירה שמתו במלחמת העולם הראשונה.
גבעת טירת בדפורד היא שריד של הטירה של בדפורד מימי הביניים, והיא נמצאת קרוב למרכז העיירה.
אתרים דתיים

בעיירה יש מספר גדול של כנסיות נוצריות, כולל סנט פול וסנט פיטר. יש עוד שלוש כנסיות של רשת ה-Newfrontiers וכנסייה פולנית, ערבית, פורטוגזית, ספרדית, רומאית-איטלקית, יוונית, רוסית, אנגליקנית ועוד כנסיות עצמאיות. יש ארבעה מסגדים בעיירה. יש גם מקדשים בודהיסטים והינדים בעיירה.
בבדפורד נמצאת אחת מהגורדוורות הסיקיות הגדולות ביותר בממלכה המאוחדת.
בעבר היה בית כנסת בעיר אבל הוא כבר לא קיים. קהילת בית הכנסת הרפורמי של בדפורדשייר, שמבוססת בלוטון, נפגשת בבדפורד פעם בחודש למען הקהילה היהודית בעיירה. בית הכנסת האורתודוקסי הקרוב ביותר הוא ק"ק כנסת ישראל של לוטון, בית כנסת של חסידות חב"ד בלוטון.
בבדפורד היה המטה הראשי של ה-Panacea Society שנוסדה ב-1919 והאמינה שלעיר יהיה תפקיד חשוב בביאה השנייה של ישו ושבדפורד הייתה המיקום המקורי של גן עדן.
ספורט

יש מורשת ארוכת שנים של ספורט בבדפורד עם מועדוני רוגבי וכדורגל ותיקים. לעיירה יש ארבע קבוצות רוגבי יוניון שנקראות בדפורד בלוז, בדפורד קווינס, בדפורד סוויפטס ובדפורד אתלטיק. מאז 2004, לבדפורד יש גם קבוצת רוגבי ליג בשם בדפורד טייגרס שמתחרה בליגה החובבנית השנייה.
בהתחשב בגודל הכללי של האזור העירוני, בדפורד היא אחת מהערים הגדולות ביותר באנגליה ללא קבוצת כדורגל מקצוענית. בדפורד טאון משחקת בליגה השמינית וריאל בדפורד משחקת בליגה ה-11.
חתירה תחרותית הוא גם ספורט מרכזי בעיירה. הרצה למרחקים ארוכים פולה רדקליף התאמנה במועדון בדפורד וקאונטי והיא סגנית הנשיא שלו. בדפורד והרובע של בדפורד אירחו קבוצות לאומיות שהתכוננו לאולימפיאדה ולאולימפיאדת הנכים בלונדון ב-2012. חוץ מוויימות' (שאירחה כמה אירועי שיט תחרותי), בדפורד אירחה יותר קבוצות אולימפיות מכל עיירה אחרת בממלכה המאוחדת באולימפיאדות של 2012.
הערות שוליים

1 2  Custom report - Nomis - Official Census and Labour Market Statistics, www.nomisweb.co.uk
↑  "Italians in Bedford". The Guardian (באנגלית בריטית). 2006-01-23. ISSN 0261-3077. נבדק ב-2023-02-16.
↑  Brief History of Bedford, web.archive.org, ‏2015-12-08
↑  סימון קיינס, The Wiley Blackwell Encyclopedia of Anglo-Saxon England, Blackwell, 31 באוקטובר 2000, עמ' 133, ISBN 978-0631224921. (באנגלית)
↑  Bedford Timeline - Digitised Resources - Bedfordshire's Virtual Library, web.archive.org, ‏2008-12-01
↑  Dorothy Whitelock, English Historical Documents, 500-1042, Psychology Press, 1996, ISBN 978-0-415-14366-0. (באנגלית)
↑  The Bunyan Press - John Bunyan, web.archive.org, ‏2007-07-26
↑  Heritage Gateway - Results, www.heritagegateway.org.uk
↑  Paul Adams, Secret Bedford, Amberley Publishing Limited, 2018-07-15, ISBN 978-1-4456-7697-5. (באנגלית)
↑  Great Flood of 1823 - The Phoenix, St John's Street, Bedford, Bedfordshire, UK - High Level Marks on Waymarking.com, www.waymarking.com
↑  BBC - Legacies - Immigration and Emigration - England - Beds, Herts and Bucks - Bedford's Italian question - Article Page 1, www.bbc.co.uk
↑  Custom report - Nomis - Official Census and Labour Market Statistics, www.nomisweb.co.uk
↑  TOWN HALL, Non Civil Parish - 1114520 | Historic England, historicengland.org.uk (באנגלית)
↑  Home, bedfordshire-ps.org.uk
↑  Luton United Synagogue, lutonsynagogue.org.uk
↑  The Panacea Society home page, web.archive.org, ‏2013-05-22
↑  On Your Marks! Bedford Borough to host teams from around the world ahead of London 2012, web.archive.org, ‏2012-07-14
| --- | --- |
בקרת זהויות :  NLI: 987007566932205171  GND: 4080313-2  LCCN: n83030388  NKC: ge755904  VIAF: 131308391   WorldCat (עם VIAF): 131308391 
בית העירייה הישן, בדפורד
בדפורד
פירמידת האוכלוסין בשנת 2020
כנסיית סנט פול
אנדרטת המלחמה של בדפורד
בישופות וירצבורג

בישופות וירצבורג (גרמנית: Großherzogtum Würzburg) הייתה אחת ממדינות האימפריה הרומית הקדושה, שהוקמה בשטחי פרנקוניה, והתקיימה עד לחילון האימפריה בשנת 1803.
היסטוריה

בשנת 743 הקים בורכארד מווירצבורג בישופות בשטח העיר וירצבורג, ובשנת 1168 קיבל הבישוף הרולד פון הוכהיים את התואר נסיך-בישוף, ובנוסף קיבל מפרידריך הראשון, קיסר האימפריה הרומית הקדושה את התואר דוכס פרנקוניה. בהמשך הושמט התואר מתארי הבישופים, אולם בשנת 1442 חזרו הבישופים להחזיק בתואר "דוכס פרנקוניה", ובשנת 1500 צורפה הבישופות למעגל הפרנקוני של האימפריה.
בשלום לינוויל בשנת 1801, הפכו שטחי הבישופות לנסיכות חילונית, ובשנת 1803 צורפו לנסיכות הבוחר מבוואריה. באותה שנה קיבל פרדיננד השלישי, הדוכס הגדול של טוסקנה את נסיכות הבוחר מזלצבורג, כפיצוי על הדוכסות הגדולה של טוסקנה שנלקחה ממנו. בחוזה פרסבורג בשנת 1805 צורפו שטחי נסיכות הבוחר מזלצבורג לאימפריה האוסטרית, וכפיצוי קיבל פרדיננד את שטחי בישופות וירצבורג לשעבר כנסיכות בוחר, ולאחר תקופה קצרה שודרגה נחלתו לדוכסות גדולה.
לאחר פירוקה של האימפריה הרומית הקדושה הצטרפה הדוכסות הגדולה של וירצבורג לקונפדרציה של הריין, ובשנת 1810 צורפה לדוכסות העיר שוויינפורט.
ב-26 באוקטובר 1813 לאחר תבוסתו של נפוליאון בקרב לייפציג, ביטל פרדיננד את בריתו עם נפוליאון. ב-3 ביוני 1814 נחתמה אמנה בין אוסטריה לבוואריה, ולפיה צורפו שטחי הדוכסות לממלכת בוואריה, ואילו פרדיננד קיבל בחזרה את השליטה בדוכסות הגדולה של טוסקנה.
ארמון רזידנץ בווירצבורג, מושב הבישופות מתחילת המאה ה-18 ועד הפירוק
בארי ווטסון

| --- | --- |
אין תמונה חופשית
 לידה:  23 באפריל 1974 (בן 50) טרברס סיטי, ארצות הברית 
 מדינה:  ארצות הברית 
 תקופת הפעילות:  מ-1990 
 מקום לימודים:  תיכון ריצ'ארדסון 
 בן או בת זוג:  נטשה גרגסון וגנר (2015–?) 
 פרופיל ב-IMDb
 
מייקל בארט ווטסון (באנגלית: Michael Barrett Watson; נולד ב-23 באפריל 1974) הוא דוגמן ושחקן קולנוע וטלוויזיה אמריקאי.
ביוגרפיה

ווטסון נולד בטרברס סיטי (אנ'), מישיגן, השלישי מבין ארבעת ילדיהם של קארן, עוזרת משפטית, ומייקל ווטסון, עורך דין. בגיל שמונה עברה משפחתו לדאלאס, טקסס, שם החל את קריירת הדוגמנות שלו. במשך תקופה מסוימת למד משחק באולפן השחקנים הצעירים של דאלאס אצל הבמאית לינדה סיטו. ווטסון היה בן ארבע עשרה כשהוריו התגרשו. כשהיה בן חמש עשרה הוא עבר לברבנק קליפורניה, שם הוחתם על חוזה לחצי שנה באופרת הסבון ימי חיינו. לאחר סיום חוזהו, חזר לטקסס, וסיים את בית הספר התיכון ריצ'רדסון בשנת 1992.
קריירה

כשהגיע לגיל 19, ווטסון חזר ללוס אנג'לס, שם עבד בשירותי חניית מכוניות במועדון לילה "בית הבלוז" בזמן שנבחן לתפקידים. הוא קיבל תפקידי אורח בכמה סדרות טלוויזיה כמו משמר המפרץ ו-"תאומות". בסופו של דבר הוא נבחר לתפקיד קטן בסדרת "חופי מאליבו" של המפיק אהרון ספלינג.
בשנת 1996 לוהק לתפקיד בסדרת הטלוויזיה "הרקיע השביעי" גם היא בהפקת ספלינג. בשנת 1999 שיחק בסרטו העלילתי הראשון "ללמד את גב' טינגל" לצד קייטי הולמס. ווטסון ביים שני פרקים של סדרת הטלוויזיה "הרקיע השביעי" בשנת 2005, וכמו כן ביים פרק אחד של דרמת ההנעורים הטלוויזיונית, סודות ההתבגרות בשנת 2010.
בשנת 2002 גילם את דייב האלטר אגו שלו דייזי בסרט בקומדיית הנעורים "שיגעון של בנות".
ב־16 באפריל 2006, שיחק בתפקיד ראשי בסדרת הטלוויזיה "מה עובר על בריאן" של רשת ABC. ווטסון גילם את  טוד בסדרת ABC "סמנתה מי?". בשנת 2011 גילם את פאקס בסרט "My Future Boyfriend", סרט בהפקת רשת ABC. בשנת 2012 הופיע בסדרת הטלוויזיה אחת שיודעת כחבר של סרינה ואן דר וודסן.
בשנת 2014 הוא שיחק בסדרות טלוויזיה בתפקידי אורח כמו הסקס של מאסטרס וחשיפה לדרום. הוא גם כיכב בסרטי הטלוויזיה '"Far from Home"' ו-"Santa Con."
בשנת 2019, ווטסון כיכב בדרמה "בקול רם", המספרת את סיפורו של רוג'ר איילס ועלייתה של פוקס ניוז. ווטסון גילם את בנו של איל התקשורת והבעלים של ניוז קורפ, רופרט מרדוק.
חיים אישיים

ווטסון אובחן כחולה לימפומת הודג'קין במאי 2002, ולקח חופשה מסדרת הטלוויזיה "הרקיע השביעי" בזמן שעבר טיפולים. באפריל 2003, דווח, כי מצבו הוטב והוא חזר להופיע שוב בסדרה, החל מהפרק ה-150.
ווטסון נישא שלוש פעמים. נישואיו הראשונים היו עם לורה פיין-גבריאל, אותה הכיר באמצעות השחקנית טורי ספלינג. בדצמבר 2003 החל לצאת עם חברתו מתקופת לימודיו בתיכון, אשת הטלוויזיה טרייסי האוטסון. הם התחתנו בשנת 2006. נולדו להם שני בנים, אוליבר, ב־2 במאי 2005, ופליקס, ב־13 בנובמבר 2007. הם נפרדו בשנת 2011. ב־30 במאי 2012 נולדה לווטסון ולחברתו נטשה גרגסון וגנר, (בתה של השחקנית נטלי ווד) בת, קלובר קלמנטין ווטסון. הם נישאו ב־21 בדצמבר 2014.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 1999 | ללמד את גב' טינגל | לוק צ'ורנר | פרסי הסרטים והטלוויזיה של MTV (מועמד)   פרסי בחירת הנוער (מועמד) |
| 2001 | זרים במלכודת | ג'ק בארט |  |
| 2001 | אושן 11 | עצמו | ללא קרדיט |
| 2002 | שגעון של בנות | דייב / דייזי | פרסי בחירת העשרה (מועמד) |
| 2004 | Love on the Side | ג'ף סוויני |  |
| 2005 | בוגימן | טים ג'נסן |  |
| 2011 | The Chateau Meroux | כריס |  |
| 2014 | Far from Home | ניקולס בל |  |
| 2015 | Ominous | מייקל |  |
| 2017 | An Hour Behind | פארקר |  |
| 2019 | דרכו של הכלב | גאווין |  |
| 2019 | My Mom's Letter from Heaven | קונור ג'ונסון |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 1990 | ימי חיינו | רנדי |  |
| 1993 | Attack of the 50 Ft. Woman | נער | סרט טלוויזיה |
| 1994 | נני | גרג | כולם צריכים באבי |
| 1995 | תאומות | בארני | חג ההודיה בהוואי: חלק א', חג ההודיה בהוואי: חלק ב' |
| 1996 | משמר המפרץ | תומאס אדוארד 'קאובוי' או'הרה | התקרית |
| 1996 | Co-ed Call Girl | ג'ק קולינס | סרט טלוויזיה |
| 1996 | נאש בריד'גס | טרנט | פלישת הבית |
| 1996 | חופי מאליבו | סת' | פיילוט, שני פרקים |
| 1996–2006 | הרקיע השביעי | מאט קמדן | 155 פרקים (תפקיד ראשי; עונות 1–6, 9 / כוכב אורח מיוחד; עונות 7, 8 ו- 10) |
| 2006–2007 | מה עובר על בריאן | בריאן דייוויס | תפקיד ראשי |
| 2007–2009 | סמנתה מי? | טוד דיפלר | תפקיד ראשי |
| 2010 | גדולה מהחיים | אוון | עונה 2, פרק 11 "צער טוב" |
| 2011 | My Future Boyfriend | פאקס | סרט טלוויזיה |
| 2012 | אחת שיודעת | סטיבן ספנס | חוזר ( עונה 6 ); 6 פרקים |
| 2012 | Wedding Band | בובורוף | עונה 1, פרק 6 "אנחנו משפחה" |
| 2012 | Kiss at Pine Lake | לוק גארבי | סרט טלוויזיה של הולמרק |
| 2013 | וילפרד | מיכאל | עונה 3, פרק 3 "חשד" |
| 2014 | חשיפה לדרום | דייוויס פולק | תפקיד חוזר ( עונה 3 ) |
| 2014 | הסקס של מאסטרס | שלי דקלין | עונה 2, פרק 3 "קרב", פרק 6 "Blackbird" |
| 2017 | Date My Dad | ריקי קופר | תפקיד ראשי |
| 2018 | A Very Nutty Christmas | צ'יפ |  |
| 2019 | בקול רם | לאכלן מרדוק | תפקיד חוזר |
| 2020 | Into the Dark | הנרי קמרון | עונה 2, פרק 10 "הכובש הנוכחי" |
| 2022-הווה | נעמי | גרג מק'דאפי | תפקיד ראשי |
הערות שוליים

↑  Barry Watson Biography (1974-)
↑  http://people.com/archive/life-take-two-vol-63-no-6/
↑  "WB's heavenly series adds black-sheep theme". Los Angeles Times. 22 באוגוסט 2004. {{cite news}}:  (עזרה)
↑  "Review of Sorority Boys". IGN. 21 במרץ 2002. {{cite news}}:  (עזרה)
↑  Petski, Denise (2019-02-05). "'The Loudest Voice': Barry Watson To Play Lachlan Murdoch In Showtime's Roger Ailes Limited Series". Deadline (באנגלית). נבדק ב-2019-12-22.
↑  Barry Watson at Hollywood.com
↑  Staff (14 באפריל 2008). "Barry Watson and Tracy Hutson welcome second son, Felix". People. נבדק ב-16 בינואר 2019. {{cite web}}:  (עזרה)
↑  "Seventh Heaven, Indeed! Natasha Gregson Wagner Expecting First Child With Barry Watson". E! Online. 2 במאי 2012. נבדק ב-4 ביוני 2012. {{cite web}}:  (עזרה)
| --- | --- |
בקרת זהויות :  PLWABN: 9810545283005606  BnF: cb15528290d (data)  GND: 1148554254  ISNI: 0000 0000 9907 7729  LCCN: no00006728  NTA: 242194184  VIAF: 147012488   WorldCat (עם VIAF): 147012488
בית אלפין

| --- | --- |
 מדינה:  ממלכת הפיקטים   ממלכת אלבה
 תארים:  המלך העליון של אלבה   מלך הפיקטים   מלך הפיקטים והסקוטים   מלך אלבה   מלך דאל ריאטה (ייתכן)
 מייסד:  אלפין מק איצ'דאץ'
 השליט האחרון:  מלקולם השני
 תקופת השושלת:  לפני 763 – 1034
 
בית אלפין (באנגלית: House of Alpin) הוא השם הניתן למלכים שמלכו בממלכת הפיקטים ובממלכת אלבה מאז עלייתו לשלטון של קנת' מק אלפין בשנת 840 ועד מותו של מלקולם השני, מלך סקוטלנד בשנת 1034.
אין מדובר בבית מלוכה בו עוברת הירושה לבן הבכור, אלא בבני משפחה שמלכו אחד אחרי השני, ולא בהכרח בהתאם לכלל ירושת הבן הבכור (שיטת הטריסטריה - שהביאה לסכסוכי ירושה רבים ולמלחמת אזרחים). מקור המשפחה אינו ברור, ויש חוקרים הסבורים שמדובר במשפחת המלוכה של דאל ריאטה שעלתה לשלטון גם בממלכת הפיקטים לאחר מותו של אאוגאנאן.
המלכים הראשונים המשויכים לבית זה נשאו את התואר "מלכי הפיקטים" ורק השלישי שבהם קונסטנטין מק קנת נחשב לאחרון מבין מלכי הפיקטים. לאחר מותו נעשה שימוש בתואר "מלכי אלבה".
לאחר מותו של מלקולם מק קנת בלא יורשים עלה לשלטון בית דאנקלד - אף הוא בית משפחה הקשור לבית אלפין (מצאצאיו של קנת הראשון).
| דיוקן | שם מסורתי מודרני | שם גאלי | משפחת מלוכה | תקופת שלטון | תואר | כינוי |
| --- | --- | --- | --- | --- | --- | --- |
|  | קנת הראשון | קינאד מק איילפין | בנו של אלפין, מלך דאל ריאטה | 843 או 848 -13 בפברואר 858 | Rex Pictorum   מלך הפיקטים | הכובש |
| - | דונלד הראשון | דומנאל מק איילפין | בנו של אלפין, מלך דל ריאטה, ואחיו של קנת הראשון | 858 –13 באפריל 862 | Rex Pictorum   מלך הפיקטים |  |
|  | קונסטנטין הראשון | קאוסנטין מק קינאדה | בנו של קנת הראשון | 862 – 877 | Rex Pictorum "מלך הפיקטים" | מלא היין |
|  | אייד | אייד מק קינאידה | בנו של קנת הראשון | 877 – 878 | Rex Pictorum   מלך הפיקטים |  |
|  | גיריק | גיריק מק דונגייל | אינו בן משפחת אלפין | 878 – 889 |  | בר המזל |
| - | אאוכייד | אאוכייד מק ראן | נכדו של קנת הראשון | 878 – 889? | - | - |
|  | דונלד השני | דומנל מק קאוסנטין | בנו של קונסטנטין הראשון | 889 – 900 | Rí Alban  מלך אלבה | המטורף |
|  | קונסטנטין השני | קאוסנטין מק אאדה | בנו של אאד | 900 – 943 | Rí Alban   "מלך אלבה" | המבוגר |
|  | מלקולם הראשון | מאל קולים מק דומנייל | בנו של דונלד השני | 943 – 954 | Rí Alban   מלך אלבה | המסוכן האדום |
|  | אינדלף | אילדאלב מק קאוסנטין | בנו של קונסטנטין השני | 954 – 962 | Rí Alban   מלך אלבה | התוקפן |
|  | דאב   (או דאף) | דאב מק מאל קולום | בנו של מלקולם הראשון | 962 – 967 | Rí Alban   מלך אלבה | השחור הנסער |
|  | קולן | קואילן מק אילדואילב | בנו של אינדלף | 967 – 971 | Rí Alban   מלך אלבה | הלבן |
| - | אמלאיב | אימלאיב מק אילדואילב | בנו של אינדאלף | 973 – 977 | Rí Alban   מלך אלבה |  |
|  | קנת השני | קינאד מק מייל קולום | בנו של מלקולם הראשון | 971–973   977 – 995 | Rí Alban   מלך אלבה | רוצח אחיו |
|  | קונסטנטין השלישי | קאוסנטין מק קולאין | בנו של קולן | 995 – 997 | Rí Alban   מלך אלבה |  |
|  | קנת השלישי | קינאד מק דואיב | בנו של דאב | 997 – 25 במרץ 1005 | Rí Alban   מלך אלבה | הצ'יף/ החום |
|  | מלקולם השני | מאל קולים מק קינאדה | בנו של קנת השני | 1005–1034 | Rí Alban / Rex Scotiae   מלך אלבה/מלך סקוטלנד | המשמיד |
↑  לא ברור אם אאוכייד שלט לבדו, או שלט במקביל לגיריק.
ארנסט שקלטון

| --- | --- |
סר ארנסט הנרי שקלטון
סר ארנסט הנרי שקלטון
 לידה:  15 בפברואר 1874 Kilkea Castle, הממלכה המאוחדת של בריטניה הגדולה ואירלנד 
 פטירה:  5 בינואר 1922 (בגיל 47) גריטוויקן, הממלכה המאוחדת 
 בן או בת זוג:  אמלי שקלטון (9 באפריל 1904–?) 
 צאצאים:  אדוארד שקלטון, הברון שקלטון, ריימונד שקלטון, ססלי ג'יין סוינפורד שקלטון 
 תקופת הפעילות:  1901–1922 (כ־21 שנים)
 מספר מסעות:  4
 גילויים בולטים:  העפלה ראשונה לראש הר ארבוס, החלצות בשלום מכיתור בקרח באנטארקטיקה
 אזורים שחקר:  אנטארקטיקה
 פרסים והוקרה:  קצין במסדר האימפריה הבריטית (1919)  מדליית הזהב של החברה הגאוגרפית הצרפתית (1910)  המדליה הגאוגרפית ע"ש קולום (1909)  מדליית האברד (1910)  מדליית וגה (1910)  מפקד במסדר הוויקטוריאני המלכותי (1909)  אבירות במסדר דנבורג (1909)  אביר מסדר אולף הקדוש (1909)  קצין בלגיון הכבוד (1909)  מסדר כוכב הקוטב - אביר מדרגה שנייה (1909)  עמית החברה הגאוגרפית המלכותית  מדליית קונסטנטין  אות מסדר אנה הקדושה  מדליית הקוטב  מסדר כתר הברזל  3rd Class Order of the Crown  מדליית הניצחון  מדליית ליווינגסטון 
 חתימה:   
 אתר המנוהל על ידי משפחתו
 
בול אוסטרלי לציון מסע משלחת שקלטון לקוטב הדרומי המגנטי
מסעו של שקלטון בסירה מאי הפיל לאיי ג'ורג'יה הדרומית
קבר ארנסט שקלטון בגריטוויקן שבאיי ג'ורג'יה הדרומית
סֵר ארנסט הנרי שקלטון (באנגלית: Ernest Henry Shackleton; ‏15 בפברואר 1874 – 5 בינואר 1922) היה מגלה ארצות בריטי שהשתתף במספר משלחות חשובות לחקר היבשות אירופה ואוסטרליה. התפרסם במיוחד בעקבות עמידתו בראש משלחת חקר שיצאה למשימה לחציית אנטארקטיקה בשנת 1914 והצלחתו להשיב את כל צוות המשלחת בשלום, לאחר שספינתם, ה"אנדיורנס", נכלאה בקרח והתרסקה.
ביוגרפיה > ילדותו

שקלטון נולד ב-15 בפברואר 1874 בקילקי שבמחוז קילדייר באירלנד, למשפחה ממוצא אנגלי, במקור מיורקשייר. אביו, הנרי שקלטון, ניסה להתגייס לצבא הבריטי, אך בריאותו הלקויה מנעה ממנו לעשות זאת. הוא הפך לחקלאי במקום, והתיישב בקילקי. אביו היה צאצא של אברהם שקלטון, קווייקר אנגלי שעבר לאירלנד בשנת 1726. אמו של שקלטון, הנרייטה לטיטיה סופיה גאבן, הייתה צאצא של משפחת פיצמוריס האירית. הזוג נישא בשנת 1872. ארנסט היה השני מבין עשרת ילדיהם, והראשון מבין שני בנים. הבן השני, פרנק, נחשד בגניבת תכשיטי הכתר האיריים (אנ') ב-1907, אך זוכה מאוחר יותר.
בשנת 1880, כאשר היה ארנסט היה בן שש, מכר אביו את קרקעות המשפחה כדי ללמוד רפואה בטריניטי קולג' שבדבלין, והעתיק את משפחתו לעיר. ארבע שנים לאחר מכן, עברה המשפחה שוב, לסידנהם (אנ') שבפרברי לונדון, בחיפוש אחר הזדמנות תעסוקתית לאביו שהוסמך כרופא. ייתכן שגורם נוסף למעבר היה אי נוחות לגבי מוצאם האנגלו-אירי (אנ'), בעקבות ההתנקשות בלורד פרדריק קוונדיש, המזכיר הראשי של אירלנד, ב-1882, על ידי לאומנים איריים. עם זאת, שקלטון התגאה במשך כל חייו בשורשיו האיריים, והכריז תכופות, "אני אירי".
ביוגרפיה > נעוריו

מילדותו המוקדמת אהב שקלטון מאוד לקרוא ספרים – עיסוק שעורר בו תשוקה להרפתקה. בילדותו למד בחינוך ביתי עם אומנת, וכשהגיע לגיל אחת עשרה התחיל ללמוד בבית הספר פיר לודג' בווסט היל, דולוויץ', בדרום מזרח לונדון. בגיל שלוש עשרה, החל ללמוד בקולג' דולוויץ' (אנ'). שקלטון הצעיר לא מאוד אהב את הלימודים, ונאמר עליו שהוא "משועמם" מלימודיו.
שקלטון אמר על הלימודים: "מעולם לא למדתי הרבה גאוגרפיה בבית הספר... גם לימודי הספרות כללו רק ניתוח של קטעים מסוימים מכתבי המשוררים וסופרי הפרוזה הגדולים... מורים צריכים להיזהר מאוד בשביל לא לקלקל את אהבת השירה [של תלמידיהם] לנצח, על ידי הפיכתה למשימה ולמטלה." בשנה האחרונה שלו בבית הספר, הצליח שקלטון להגיע למקום החמישי בכיתה שמנתה שלושים ואחד תלמידים.
ביוגרפיה > שירותו כקצין בצי הסוחר

לאחר סיום לימודיו ב-1890 שירת כקצין בצי הסוחר הבריטי.
המסעות הראשונים לאנטארקטיקה

בשנים 1901–1903 היה שקלטון אחד המשתתפים במשלחת סקוט לכיבוש הקוטב הדרומי. אולם בשלב מסוים הורה סקוט על השבתו לבריטניה, באמתלה של דאגה לבריאותו. הסיבה האמיתית להדחתו מהמשלחת הייתה כנראה הפופולריות הרבה לה זכה בקרב חבריה, שסקוט ראה בה איום על מנהיגותו. יש הטוענים שהיריבות בין השניים נבעה גם מהעובדה ששקלטון השתייך לצי הסוחר, וסקוט לצי המלכותי.
בשנים 1907–1909 ניסה שקלטון לארגן משלחת משלו לקוטב הדרומי, בספינה "נמרוד". אף שהמשלחת זכתה למספר הישגים נאים, כגון ההעפלה הראשונה לראש הר ארבוס, הר הגעש הפעיל באי רוס, לא עלה בידה להגיע לקוטב הדרומי לאחר ששקלטון החליט שלא לסכן את חיי אנשיו, עקב בעיות אספקה. מאוחר יותר העיר שקלטון בעניין זה כי "עדיף להיות חמור חי מאשר אריה מת".